b'\n_START_ARTICLE_\nDvotaktni dizelski motor\n_START_PARAGRAPH_\nDvotaktni dizelski motor je vrsta dizelskega motorja z notranjim zgorevanjem, ki deluje na principu dveh taktov. Sicer se je od leta 1900 do 1930 ve\xc4\x8dinoma uporabljalo \xc5\xa1tiritaktni dizelski motor. V 1930ih so tehnolo\xc5\xa1ke novosti privedle do precej bolj\xc5\xa1ih sposobnosti dvotaktnih motorjev. _NEWLINE_Dvotaktni motorji so bolj preprosti mehani\xc4\x8dno, vendar pa bolj zahtevni termodinami\xc4\x8dno in aerodinami\xc4\x8dno. \xc5\xa0tirje takti (sesanje, kompresija, v\xc5\xbeig in izpuh) se morajo izvesti v eni revoluciji pogonske gredi. Vsi dvotaktni dizelski motorji potrebujejo prisilno dovajanje zraka: mehani\xc4\x8dni ventilator ali pa turbopolnilnik. Za razliko od teh pa dvotaktni Otto (bencinski) motorji za delovanje ne potrebujejo turbopolnilnika._NEWLINE_Uporabljajo se za pogon lokomotiv, tankov, offroad tovornjakov, veliki pa za pogon ladij ali pa generiranje elektrike. Ob izumu parne turbine je veliko tovornih ladij uporabljalo ta na\xc4\x8din pogona, ki se je potem spremenil na dizelska zaradi ve\xc4\x8djih izkoristkov. Premer cilindrov dosega 960 mm pri Wartsila RTA96 in celo 1080 mm pri MAN B&W K108ME. Posebnost velikih dizelskih motorjev je dolg hod valja, s \xc4\x8dimer dose\xc5\xbeemo ve\xc4\x8djo ekspanzijo in dobim ve\xc4\x8dje tehni\xc4\x8dno delo. Pri avtomobilskih motorjih je hod valja pribli\xc5\xbeno enak premeru cilindra t. i. (ang. Squared engine)._NEWLINE_Izkoristek velikih ladijskih dvotaktnih dizelskih je okrog 50%, torej najve\xc4\x8d od vseh motorjev z notranjim zgorevanjem (najbolj\xc5\xa1a plinska turbina v enem ciklu nekaj \xc4\x8dez 40%). Poraba goriva je tako 171 g/(kW\xc2\xb7h). Uporabljajo poceni gorivo mazut (ang. Bunker Fuel), ki ga je treba pred uporabo ogreti, da sploh te\xc4\x8de. Najve\xc4\x8dkrat se uporablja CommonRail sistem za vbrizg goriva. Kljub nizki kvaliteti goriva, delujejo motorji z majhno obrabo cilindrov, zelo zanesljivo in efektivno. Vendar pa potrebujeo za delovanje sorazmerno drago mazalno olje. Veliki ladijski motorji delujejo pri nizkih vrtljaji okrog 100 ali manj vrtljajev na minuto, sposobni so celo samo 22 RPM. Propeler je najve\xc4\x8dkrat kar direktno (brez reduktorja) povezan na glavno gred. \xc5\xa0tart velikih dvotaktnihi motorjev za ladje se izvede s pomo\xc4\x8djo stisnjenega zraka.'